உண்மையில் இது சம்பந்தனும் சுமந்திரனும் ஆரம்பித்து வைத்த ஒன்றல்ல. தமிழ்த் தேசிய அரசியல் தோற்றம் பெற்ற காலம் முதல் இருப்பதுதான். அப்போதைக்கு கோலொச்சும் தரப்புக்களும், முடிவுகளை எடுக்கும் நிலையில் இருக்கின்றவர்களும் இப்படி நடந்து வந்திருக்கின்றார்கள். இப்போது அதைக் கொண்டு சுமப்பவர்களில் முக்கியமானவர்களாக சம்பந்தனும் சுமந்திரனும் இருக்கின்றார்கள். இவர்களின் காலத்துக்குப் பின்னும் இவ்வாறான நிலைப்பாட்டோடு புதிதாக யாராவது வருவார்கள். அதில் மாற்றம் ஏற்பட வேண்டும். ஆனாலும், அது சாத்தியமில்லை என்றே நம்புகிறேன். ஏனெனில் தேர்தல் அரசியல் என்பது பெரும் பொய்மைகளினாலும், ஒருவிதமான நம்பிக்கையூட்டல்களினாலும் ஆனது.